Jun 17,2016
ఐసీసీ చైైర్మన్‌గా సునీల్‌ మిట్టల్‌
న్యూఢిల్లీ: 'అంతర్జాతీయ చాంబర్‌ ఆఫ్‌ కామర్స్‌' (ఐసీసీి) చైైర్మన్‌గా భారతీ ఎంటర్‌ప్రైజెస్‌ వ్యవస్థాపకుడు, చైర్మన్‌ సునీల్‌ భారతీ మిట్టల్‌ ఎన్నికయ్యారు. దాదాపు 100 సంవత్సరాల చరిత్ర కలిగిన ఐసీసీికి చైర్మన్‌గా ఎన్నికైన మూడో భారతీయుడు మిట్టల్‌ కావడం విశేషం. ప్రస్తుతం ఈ హోదాలో ఎస్‌అండ్‌పీ గ్లోబల్‌ ఛైర్మన్‌ టెర్రీ మెక్‌గ్రామ్‌ ఉన్నారు. ఆయన నుంచి మిట్టల్‌ 51వ చైర్మన్‌గా బాధ్యతలు స్వీకరించనున్నారు. కాగా టెర్రీ గౌరవ చైర్మన్‌గా వ్యవహరిస్తారు. మిట్టల్‌ ప్రస్తుతం వరల్డ్‌ ఎకనామిక్‌ ఫోరమ్‌ టెలికమ్యూనికేషన్‌ స్టీరింగ్‌ కమిటీకి చైర్మన్‌గా ఉన్నారు. ఈ సందర్భంగా మిట్టల్‌ మాట్లాడుతూ ప్రతిష్ఠాత్మకమైన బిజినెస్‌ ఆర్గనైజేషన్‌కు చైర్మన్‌గా పని చేసే అవకాశం లభించడం అరుదైన గౌరవంగా భావిస్తున్నట్లుగా తెలిపారు. ప్రపంచ వాణిజ్య అభివృద్ధిలో కీలక పాత్ర పోషిస్తున్న ఐసీసీకి 130 దేశాల్లో 65 లక్షల మంది సభ్యులున్నారు.
మీ స్నేహితులకు రికమెండ్ చెయ్యండి